
	Žaslių kultūros centro 2015–2017 m. strateginio veiklos plano priedas 


ŽASLIŲ KULTŪROS CENTRO
2015 METŲ VEIKLOS PROGRAMA
	       Programos parengimo argumentai:

       Programa parengta vadovaujantis Kaišiadorių rajono savivaldybės 2015 metų kultūros programos 03.01 tikslu „Gerinti kultūrinės aplinkos ir paslaugų kokybę bei prieinamumą“ bei  Žaslių kultūros centro 2015-2017 m. strateginiu veiklos planu. 
       Veiklos programos   tikslai yra tęstiniai, jais  siekiama tobulinti teikiamų paslaugų kokybę, vykdant kultūros centro nuostatuose patvirtintas funkcijas ir 2015–2017 m. strateginiame plane numatytus tikslus ir uždavinius.
      Programoje numatytomis priemonėmis siekiama sudaryti sąlygas Žaslių ir Paparčių seniūnijų bendruomenėms dalyvauti tradicinių amatų ir mėgėjų meno veiklose, vykdyti sociokultūrinę ir  edukacinę veiklą, saugoti ir populiarinti etninę kultūrą ir kultūros paveldą.

	Biudžetiniai metai
	2015

	Programos koordinatorė
	Raselė Ščerbavičienė, Žaslių kultūros centro direktorė             

	Programos vykdytojai
	Žaslių kultūros centras



	Kodas
	Programos tikslo pavadinimas

	01


	Sudaryti sąlygas Žaslių ir Paparčių seniūnijų gyventojams    dalyvauti kultūroje ir ją vartoti, formuoti ir tenkinti Žaslių ir Paparčių seniūnijų bendruomenių kultūrinius poreikius 

	Tikslo įgyvendinimo aprašymas:
Kultūros centras siekia tapti šiuolaikiniu, patraukliu Žaslių ir Paparčių seniūnijų kultūros židiniu. Tikslui pasiekti  Kultūros centras savo veikla siekia sudaryti palankias sąlygas bendruomenės meninei saviraiškai, edukacinei veiklai ir kultūros paveldo puoselėjimui, socialinių ir pilietinių gebėjimų ugdymui. Bendruomenės kultūriniai poreikiai tenkinami Žaslių kultūros centre ir kultūros centro Paparčių padalinyje, Žaslių geležinkelio stoties, Dainavos, Stabintiškių, Mikalaučiškių bendruomenių namuose, kultūros paveldo objektuose: Žaslių bažnyčios slėnyje, prie Statkūniškio ežero, Žaslių miestelio aikštėje, Paparčių buv. dominikonų vienuolyno teritorijoje. Pagal bendruomenės poreikį organizuojama veikla Žaslių ir Paparčių seniūnijų bibliotekose. 

Rezultato kriterijus:

         Žaslių kultūros centro ir Paparčių padalinio organizuotuose kultūriniuose renginiuose dalyvavusiųjų skaičiaus pokytis, palyginus su 2014 m.
01.01. Uždavinys. Organizuoti etninės kultūros, mėgėjų meno, edukacines ir sociokultūrines, kultūros paveldo populiarinimo veiklas, skleisti informaciją apie kultūros centro veiklą.
Produkto kriterijai: 
            Meno kolektyvų parengtų programų skaičius.

            Meno kolektyvų pasirodymų  išvykose, rajoniniuose, regioniniuose renginiuose skaičius.  
            Suorganizuotų renginių skaičius. 
            Straipsnių žiniasklaidoje ir informacinių pranešimų apie kultūros centro veiklą skaičius.
01.01.01. Priemonė. Rengti mėgėjų meno kolektyvų menines programas ir jas pristatyti seniūnijų, rajoniniuose renginiuose.  

Liaudiškos muzikos kapela „Žasla“ parengs naujas Joninėms ir Kalėdoms skirtas muzikines programas,  taip pat dalyvaus Lietuvos nepriklausomybės atkūrimo dienos šventėje Žaslių kultūros centre, koncerte Abromiškių reabilitacijos ligoninėje, liaudiškos muzikos kapelų festivalyje Kaišiadoryse, Motinos dienos koncerte Žaslių kultūros centre, seniūnijų dienoje Kaišiadoryse, koncerte - vakaronėje Žaslių kultūros centre ir kt. renginiuose. 

Vaikų liaudies šokių kolektyvas parengs 3 naujus šokius ir juos kartu su 2014 m. išmoktais šokiais atliks Motinos dienai skirtame koncerte Žaslių kultūros centre ir kt. renginiuose.

Moterų vokalinis ansamblis parengs tradicinių Paparčių krašto giesmių programą, kurią atliks Paparčiuose, taip pat bus atliekama Motinos dienai skirta programa, vyks giesmių Marijai vakaras, bus kartojamas Baroko epochos repertuaras. Ansamblis dalyvaus Laisvės gynėjų dienos minėjime Kaišiadoryse, Lietuvos nepriklausomybės atkūrimo dienos koncerte Paparčių padalinyje, šventėje ,,Skambėkit, Kaišiadorys“, šv. Mišiose Šiluvos atlaiduose, adventiniame vakare Paparčių padalinyje, Dainavos bendruomenės namuose, kalėdiniame koncerte Žaslių kultūros centre.
01.01.02. Priemonė. Organizuoti etninės kultūros renginius. 
Bus surengta Atvelykio šventė Paparčių padalinyje, Dainavos bendruomenės namuose, Etnografinių regionų metams skirti renginiai, regioninis renginys ,,Kryžkelės" Žasliuose,  Jurginės Žaslių bažnyčios slėnyje, Šv. Stanislovo šventė Paparčiuose, Joninės Žaslių bažnyčios slėnyje, Advento renginiai Žaslių kultūros centre, Paparčių padalinyje, Dainavos bendruomenės namuose.

01.01.03. Priemonė. Valstybės dienų, atmintinų datų minėjimų, tradicinių ir pramoginių renginių organizavimas. 
Valstybinių ir atmintinų datų minėjimai: Laisvės gynėjų diena Žaslių miestelio aikštėje, Lietuvos valstybės atkūrimo diena Žaslių kultūros centre, Paparčių padalinyje, Lietuvos nepriklausomybės atkūrimo diena Žaslių kultūros centre ir  Paparčių padalinyje, akcija „Dainuojam Lietuvai“ Žaslių geležinkelio stotyje, Žaslių traukinių katastrofos  40 – mečio paminėjimas Žaslių geležinkelio stoties gyvenvietėje, Gedulo ir vilties diena Žaslių kultūros centre, Valstybės diena Žaslių bažnyčios slėnyje, Lietuvos žydų genocido dienos minėjimas Žaslių kultūros centre. 

Taip pat bus organizuojami 16-osios Tarptautinės suaugusiųjų švietimo savaitės renginiai Žaslių kultūros centre, tradiciniai, pramoginiai renginiai: Kultūros diena, Majavos, Motinos diena,  Tradicinis bėgimas aplink Žaslių ežerą, Rudens šventė su tradicinių amatų muge Žasliuose, akustinės gitaros vakaras prie Žaslių Statkūniškio ežero, Vasaros palydų šventė Paparčiuose, naktiniai kino seansai Žasliuose ir Paparčiuose, renginių ciklas ,,Prisimenant pianistą Leopoldą Godovskį" Žaslių kultūros centre, kalėdiniai renginiai, Moterų klubų susitikimai, parodos ir jų pristatymai Žasliuose ir Paparčiuose, „Šiltų vakarų" susitikimai“ Žaslių kultūros centre.
01.01.04. Priemonė. Populiarinti Paparčių ir Žaslių seniūnijų kultūros paveldą.

Bus  surengti  Paparčių Šv. vyskupo Stanislovo ir Šv. Pranciškaus Asyžiečio bažnyčios 100–ųjų metinių minėjimo renginiai, parengta istorinė paroda; Tautiškos giesmės giedojimas prie Paparčių piliakalnio,  Europos kultūros paveldo dienos minėjimas, organizuojami renginiai Žaslių Šv. Jurgio bažnyčioje. 
01.01.05. Priemonė. Informacijos apie kultūros centro veiklą sklaida.

Žaslių kultūros centro profilio sukūrimas socialiniame tinkle facebook.

Straipsnių apie Žaslių kultūros centro veiklą rengimas ir viešinimas rajono žiniasklaidoje, interneto svetainėse
01. 02. Uždavinys. Organizuoti administracines ir ūkines veiklas. 

Produkto kriterijai:

       Kultūros centro darbuotojų susirinkimų ir darbinių išvykų skaičius.
       Kvalifikaciją kėlusių specialistų skaičius.
       Susitikimų su socialiniais partneriais skaičius.
       Parengtų projektų skaičius.
       Įsigytų darbo priemonių, inventoriaus, atliktų remonto darbų skaičius.
       Įsigytų sceninių drabužių renginiams  skaičius.
01.02.01. Priemonė. Rengti darbuotojų susirinkimus, susitikimus su socialiniais partneriais, teikti veiklos ir kitas ataskaitas.

Kartą per mėnesį bus organizuojami darbuotojų susirinkimai, vyks meno kolektyvų programų įgyvendinimo  aptarimai. Bus surengti susitikimai su socialiniais partneriais dėl svarbiausių Žaslių kultūros centro ir miestelio renginių, taip pat bus pristatyta 2015 m. veiklos programa. 
01.02.02. Priemonė. Organizuoti ir skatinti kultūros centro specialistų kvalifikacijos kėlimą, rengti darbines išvykas.

Kvalifikacijos kėlimo seminarai Kaišiadorių turizmo ir verslo informacijos, Kaišiadorių rajono švietimo ir kultūros paslaugų centruose. Darbinės išvykos į Žiežmarių kultūros centro Ringailių, Kruonio kultūros centro Kalvių padalinius.
01.02.03. Priemonė. Vykdyti projektinę veiklą.
Parengti projektai LKT „Etnografinių regionų metai. Tautinio paveldo plėtra Kaišiadorių krašte“, „Paparčių seniūnija XX amžiuje“, bus parengtas projektas „Prisimenant pianistą Leopoldą Godovskį“, projektas kardinolo Vincento Sladkevičiaus atminimui įamžinti.

01.02.04. Priemonė. Aprūpinti kultūros centro darbuotojus būtiniausiomis darbo priemonėmis, inventoriumi. Žaslių kultūros centre atlikti remonto darbus. 

Pasiūtos užuolaidos Paparčių padalinio salės scenai, nupirktas kompiuteris Paparčių padaliniui, įsigyti drabužiai Trijų karalių šventei.


	Kodas
	Programos tikslo pavadinimas

	02

	Sudaryti palankias sąlygas skatinti tautinio paveldo produktų išsaugojimą, populiarinimą, kūrimą ir realizavimą


	Tikslo įgyvendinimo aprašymas:
Įgyvendinant šį tikslą, Žaslių kultūros centre yra įsteigtas Žaslių tradicinių amatų centras, siekiantis tapti Kaišiadorių rajono bei vidurio Lietuvos regiono tautinio paveldo centru. Sutelkus  tautinio paveldo  specialistus,  sertifikuotus amatininkus,  siekiama sudaryti prielaidas tautiniam paveldui išsaugoti ir populiarinti, didinti tautinio paveldo prieinamumą įvairių socialinių grupių žmonėms, skatinti tautinio paveldo produktų ir paslaugų pristatymą ir rinką regione.
Žaslių kultūros centro patalpos renovuotos ir pritaikytos Tradicinių amatų centro veiklai,   įsigyta reikiamos įrangos amatininkų darbui, edukacijai, tradiciniams produktams eksponuoti ir realizuoti: 2 audimo staklės, galerijos įrangos, skaitmeninės, kompiuterinės įrangos ir kt.). Statomas priestatas, kuriame bus edukacinė salė, duonkepė krosnis, vilnos karšykla ir kt. tradiciniams amatams reikalinga įranga.

Šiuo metu Kaišiadorių rajone gyvena ir dirba 18 sertifikuotų tautinio paveldo produktų gamintojų.
Rezultato kriterijus:
Atliktų tautinio paveldo populiarinimo, kūrimo ir realizavimo darbų skaičiaus pokytis, palyginus su 2014 m.
02.01. Uždavinys. Sudaryti sąlygas populiarinti, skatinti kurti ir realizuoti tautinio paveldo produktus, populiarinti sertifikuotų amatininkų veiklą ir tradicinius amatus.
Produkto kriterijai: 
Tautinio paveldo produktų populiarinimo ir realizavimo darbų ir renginių skaičius.
Sertifikuotų amatininkų ir tradicinių amatų populiarinimo darbų ir renginių skaičius.
02.01.01 Priemonė. Organizuoti tautinio paveldo produktams saugoti, populiarinti ir realizuoti, sertifikuotų amatininkų veiklai populiarinti skirtus renginius. 
Bus įgyvendinamas projektas ,,Etnografinių regionų metai. Tautinio paveldo plėtra Kaišiadorių krašte“: tęsiamos audimo pamokos su sertifikuotų produktų gamintojomis - audėjomis Žaslių tradicinių amatų centre, taip pat mezgimo pamokos moterims ir šiaudinių žaislų gamybos pamokos vaikams; Paparčių seniūnijoje vyks 5 dienų tradicinio žoliavimo stovykla, Žaslių miestelio aikštėje vyks ciklo ,,Vasara su amatais“ vakarai, kuriuose bus demonstruojami skirtingi tradiciniai amatai, vyks prekyba sertifikuotais produktais, Žasliuose vyks rajono renginys, skirtas Etnografinių regionų metams - trijų etnografinių regionų, kurių kryžkelėje yra Kaišiadorių rajonas, folkloro ansamblių, amatininkų susibūrimas, vyks regiono tautinio paveldo produktų mugė. 
02.01.02. Priemonė. Viešinti tautinio paveldo srities veiklas.
Socialiniame tinkle ,,Facebook“ bus sukurta paskyra ,,Žaslių tradicinių amatų centras“, tobulinamas ir papildomas informacinis laukas, kuriame skelbiamos tautinio paveldo srities naujienos ir įvykiai, laikraštyje ,,Kaišiadorių aidai“ su rubrika ,,Kaišiadorių tautinis paveldas“ bus spausdinami straipsniai ir informacija apie Tradicinių amatų centro veiklą, tautinio paveldo produktus, sertifikuotus amatininkus, renginius ir kt. Bus leidžiamas informacinis lankstinukas apie Žaslių tradicinių amatų centro veiklą, sertifikuotus amatininkus ir jų produktus. Veikla bus pristatoma  susitikimuose su Žaslių bendruomene, kitais socialiniais partneriais.


